ΓΡΑΠΤΗ ΕΡΩΤΗΣΗ E-0279/03

υποβολή: Jan Dhaene (Verts/ALE) προς την Επιτροπή

(7 Φεβρουαρίου 2003)

Θέμα: Η διοργάνωση της προστασίας των πολιτών μετά από την καταστροφή του Prestige

Στο πλαίσιο της καταπολέμησης της ρύπανσης από το πετρέλαιο του Prestige, τα συντονισθέντα από τις κυβερνήσεις μέτρα πολιτικής προστασίας άργησαν πολύ να τεθούν σε εφαρμογή. Επί παραδείγματι, η βελγική βοήθεια έφθασε επί τόπου νωρίτερα από τον ισπανικό στρατό, ενώ εις ένδειξη αλληλεγγύης καταφθάνουν εθελοντές από ολόκληρη την Ευρώπη προκειμένου να συμμετάσχουν στον καθαρισμό των ακτών.

η Ευρωπαϊκή Επιτροπή:

1. Μπορεί να αναφέρει εάν, στη διάρκεια των τριών εβδομάδων που ακολούθησαν το ναυάγιο του Prestige, έλαβε αιτήσεις εκ μέρους των κυβερνήσεων της Ισπανίας, της Πορτογαλίας ή της Γαλλίας για διαχειριστική ή συντονιστικήποστήριξη ή για βοήθεια στον τομέα της τεχνογνωσίας·

2. Είναι διατεθειμένη η Επιτροπή να διαδραματίσει στο μέλλον κάποιο ρόλο όσον αφορά την ανάπτυξη μιας ευρωπαϊκής πολιτικής προστασίας ή το συντονισμό των σωμάτων πολιτικής προστασίας των κρατών μελών·

3. Μπορεί να αναφέρει η Επιτροπή εάν προβλέπεται να αρχίσει, σε ευρωπαϊκό επίπεδο, ο συντονισμός ενός εθελοντικού σώματος πολιτικής προστασίας·

4. Ποιος επίτροπος, σε ποιαπηρεσία και εντός ποιας γενικής διεύθυνσης είναιπεύθυνος για την πολιτική προστασία·

5. Μπορεί να αναφέρει η Επιτροπή εάν είναι σε θέση να προσφέρει τεχνογνωσία και πρακτικήποστήριξη ή συντονισμό για την αειφόρο αποκατάσταση των περιοχών Natura 2000 που έχουνποστεί ζημίες·

Απάντηση της κας Wallstrm εξ ονόματος της Επιτροπής

(17 Μαρτίου 2003)

1. Το Κέντρο Πολιτικής Προστασίας και Παρακολούθησης (ΚΠΠΠ) έλαβε το αίτημα χορήγησης βοήθειας της Ισπανίας για τη διάθεση πλοίων απορρύπανσης, πλωτών φραγμάτων συγκράτησης της ρύπανσης και λοιπού εξοπλισμού, κατά το χρονικό διάστημα των τριών εβδομάδων έπειτα από το ναυάγιο του Prestige. Στην πληγείσα περιοχή μετέβη επίσης αποστολή παρατηρητών της Κοινότητας. Η Γαλλία και η Πορτογαλία διαβίβασαν παρόμοια αιτήματα παροχής βοήθειας. Η Γαλλία ζήτησε ιδίως να της παρασχεθεί η βοήθεια του ΚΠΠΠ για την εξεύρεση πρόσθετων αεροσκαφών επιτήρησης στους κόλπους της Ένωσης.

2. Ο κοινοτικός μηχανισμός συνεργασίας στα θέματα της πολιτικής προστασίας που καθιερώθηκε με την απόφαση που ενέκρινε το Συμβούλιο στις 23 Οκτωβρίου 2001(1) άνοιξε το δρόμο για το βελτιωμένο συντονισμό της βοήθειας που παρέχεται στα θέματα της πολιτικής προστασίας κατά τις παρεμβάσεις των κρατών μελών εντός ή εκτός της Ένωσης. Η προσφυγή στον κοινοτικό μηχανισμό πολιτικής προστασίας δεν είναιποχρεωτική για τα κράτη μέλη. Αποστολή του ΚΠΠΠ, που αποτελεί σκέλος του μηχανισμού, είναι η διευκόλυνση της συνεργασίας μεταξύ των κρατών μελών. Το κέντρο ασκεί επίσης τα καθήκοντα του συμψηφιστικού κέντρου για τις προσφορές παροχής βοήθειας των κρατών μελών. Ο μηχανισμός δεν αποτελεί νευραλγικό κέντρο αποφάσεων στο οποίο το πρόσταγμα το έχει η Ένωση. Η τελική απόφαση επαφίεται στα κράτη μέλη.

3. Ο κοινοτικός μηχανισμός συνεργασίας στα θέματα της πολιτικής προστασίας μεριμνά για τον προσδιορισμό εκ των προτέρων των εθνικών ομάδων παρέμβασης και των εμπειρογνωμόνων που θα ήταν πάραυτα διαθέσιμοι για τις ανάγκες των κατεπειγουσών παρεμβάσεων. Οι πόροι αυτοί πρέπει να προσδιορίζονται από τις αρμόδιες αρχές των κρατών μελών. Πολλά κράτη μέλη προσδιόρισαν συγκεκριμένους πόρους, στους οποίους συμπεριλαμβάνονται οι εθελοντές, εφαρμόζοντας με τη βασική αρχή του εθνικού συντονισμού.

4. Το μέλος της Επιτροπής που είναι επιφορτισμένο με τις αρμοδιότητες για το περιβάλλον ευθύνεται επίσης για τα θέματα της πολιτικής προστασίας, στο επίπεδο της Επιτροπής. Η μονάδα πολιτικής προστασίας αποτελεί τμήμα της Γενικής Διεύθυνσης για το Περιβάλλον.

5. Όπως ορίζεται στην οδηγία για τους φυσικούς οικότοπους (άρθρο 6), τα κράτη μέλη ευθύνονται για τον καθορισμό των αναγκαίων μέτρων διατήρησης και για τη θέσπιση των κατάλληλων μέτρων που θα οδηγήσουν στην αποφυγή της επιδείνωσης των φυσικών οικότοπων και των ειδών.

Έπειτα από το ατύχημα του Prestige, τα κράτη μέλη είναιποχρεωμένα να λάβουν τα απαιτούμενα μέτρα αποκατάστασης και επανόρθωσης. Μολονότι στην οδηγία για τους φυσικούς οικότοπους θεσπίζεται (στο άρθρο 8) η νομική βάση για τη χρηματοδότηση/συγχρηματοδότηση των ουσιαστικών μέτρων διατήρησης και/ή επαναφοράς σε ικανοποιητική κατάσταση προστασίας των οικείων τόπων του Natura 2000 στην παρούσα φάση δεν έχει δημιουργηθεί ακόμη κανένα ειδικό ταμείο χρηματοδότησης Natura 2000.

Στο πλαίσιο της επιτροπής για τους φυσικούς οικότοπους (άρθρο 20), παρέχεται στα κράτη μέλη η δυνατότητα να ζητήσουν από κάποιο άλλο κράτος μέλος ή από την Επιτροπή να τους χορηγήσουν τη σχετική τεχνικήποστήριξη.

(1) Απόφαση του Συμβουλίου της 23ης Οκτωβρίου 2001 περί κοινοτικού μηχανισμού για τη διευκόλυνση της ενισχυμένης συνεργασίας στις επεμβάσεις βοήθειας της πολιτικής προστασίας ((2001/792/ΕΚ, Euratom).